
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/5046-3/2019
Előterjesztés elkészítésének időpontja: 2019. június 12.
Előterjesztést készítette: TRV Zrt. / Gedei Renáta testületi ügyintéző
Előterjesztést jóváhagyta: dr. Tóth Krisztina jegyző

Előterjesztést véleményezi: PVB
Döntés módja: nyílt szavazás, egyszerű szótöbbség
Melléklet: TRV Zrt. tájékoztatója
E L Ő T E R J E S Z T É S

Sülysáp Város Önkormányzata Képviselő-testületének

2019. június 20-án tartandó munkaterv szerinti ülésére

2. napirendhez

Tárgy: Tájékoztató a Tiszamenti Regionális Vízművek Zrt. 2018. évi közszolgáltatási tevékenységéről
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 13. § (1) 21. pontja, valamint a víziközmű-szolgáltatásról szóló 2011. évi CCIX. törvény (Vtv.) alapján megkötött bérleti-üzemeltetési szerződés alapján településünkön a víziközmű-szolgáltatást 2015. január 1-je óta a Tiszamenti Regionális Vízművek Zártkörűen Működő Részvénytársaság (TRV Zrt.) látja el.
A Vtv. 72. § (4) bekezdése szerint a víziközmű-szolgáltató a víziközmű-fejlesztési hozzájárulás számviteli nyilvántartásban szereplő összesített adatairól, valamint az elvégzett felújítási, pótlási és beruházási munkák tartalmáról, azok műszaki szükségességéről legalább évi egy alkalommal tájékoztatja az ellátásért felelőst.
Ennek alapján a TRV Zrt. megküldte a 2018. évi tevékenységéről szóló tájékoztatóját; kérem annak szíves megtárgyalását és elfogadását.

…/2019. (VI. 20.) ÖKT határozati javaslat

Sülysáp Város Önkormányzatának Képviselő-testülete a Tiszamenti Regionális Vízművek Zrt.-nek a víziközmű-szolgáltatásról szóló 2011. évi CCIX. törvény 72. § (4) bekezdése szerinti 2018. évi tájékoztatóját a településen végzett víziközmű-szolgáltatási tevékenységről elfogadja.
Határidő: azonnal

Felelős: polgármester
Sülysáp, 2019. június 12.

Horinka László s.k.

